nibzard/narodne-novine-full-text-markdown huggingface dataset:
### NN 142/2022 (7.12.2022.), Pravilnik o izmjenama Pravilnika o izvještavanju o neuspjelim namirama i o internaliziranoj namiri

HRVATSKA AGENCIJA ZA NADZOR FINANCIJSKIH USLUGA

2172

Na temelju odredbe članka 14. stavka 3. Zakona o provedbi Uredbe (EU) br. 909/2014 Europskog parlamenta i Vijeća od 23. srpnja 2014. o poboljšanju namire vrijednosnih papira u Europskoj uniji i o središnjim depozitorijima vrijednosnih papira te izmjeni direktiva 98/26/EZ i 2014/65/EU te Uredbe (EU) br. 236/2012 (»Narodne novine« br. 44/16.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENAMA PRAVILNIKA O IZVJEŠTAVANJU O NEUSPJELIM NAMIRAMA I O INTERNALIZIRANOJ NAMIRI

Članak 1.

U Pravilniku o izvještavanju o neuspjelim namirama i o internaliziranoj namiri (»Narodne novine«, br. 47/18. i 13/22.) članak 5. stavak 1. mijenja se i glasi:

»(1) Izvješća iz članka 3. stavaka 2. i 3. te članka 4. stavka 2. ovog Pravilnika dostavljaju se na način i u skladu s Uputama Hanfe.«

Stavci 2., 3., 4. i 5. brišu se.

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

Klasa: 011-01/22-01/03

Urbroj: 326-01-70-72-22-18

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o izmjenama i dopuni Pravilnika o primjeni odredaba Zakona o faktoringu i drugih propisa na faktoring-društva u likvidaciji

HRVATSKA AGENCIJA ZA NADZOR FINANCIJSKIH USLUGA

2157

Na temelju članka 107. stavka 5. Zakona o faktoringu (»Narodne novine« br. 94/14., 41/16.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENAMA I DOPUNI PRAVILNIKA O PRIMJENI ODREDABA ZAKONA O FAKTORINGU I DRUGIH PROPISA NA FAKTORING-DRUŠTVA U LIKVIDACIJI

Članak 1.

U članku 3. stavku 2. Pravilnika o primjeni odredaba Zakona o faktoringu i drugih propisa na faktoring-društva u likvidaciji (»Narodne novine« br. 52/15.) riječi »elektroničkim putem« i »putem redovne pošte« brišu se.

U stavku 5. riječ »pisana« briše se.

Stavak 7. briše se.

Članak 2.

Iza članka 7. dodaje se novi članak 7.a koji glasi:

»Članak 7.a

Sva izvješća iz ovog Pravilnika faktoring-društva u likvidaciji su dužna dostavljati sukladno uputi o načinu dostave podataka Agenciji.«

Prijelazne i završne odredbe

Članak 3.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-06/01

Urbroj: 326-01-70-72-22-4

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o izmjenama Pravilnika o strukturi, sadržaju, načinu i rokovima dostave izvještaja kod iznimke od obveze upisa nematerijaliziranih vrijednosnih papira kod središnjeg depozitorija ili drugog registra propisanog posebnim zakonom

HRVATSKA AGENCIJA ZA NADZOR FINANCIJSKIH USLUGA

2171

Na temelju članka 525. stavka 10. Zakona o tržištu kapitala (»Narodne novine« br. 65/18., 17/20. i 83/21.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENAMA PRAVILNIKA O STRUKTURI, SADRŽAJU, NAČINU I ROKOVIMA
 DOSTAVE IZVJEŠTAJA KOD IZNIMKE
 OD OBVEZE UPISA NEMATERIJALIZIRANIH VRIJEDNOSNIH PAPIRA KOD SREDIŠNJEG DEPOZITORIJA ILI DRUGOG
 REGISTRA PROPISANOG
 POSEBNIM ZAKONOM

Članak 1.

U Pravilniku o strukturi, sadržaju, načinu i rokovima dostave izvještaja kod iznimke od obveze upisa nematerijaliziranih vrijednosnih papira kod središnjeg depozitorija ili drugog registra propisanog posebnim zakonom (»Narodne novine«, br. 106/20.) u članku 1. stavku 2. točka 1. mijenja se i glasi:

»1. Zakon je Zakon o tržištu kapitala (NN br. 65/18., 17/20. i 83/21.)«, a u točkama 3., 4., i 5. broj: »96« zamjenjuje s brojem: »87«.

U stavku 4. broj »96« zamjenjuje se brojem: »87«.

Članak 2.

U članku 4. stavak 1. mijenja se i glasi:

»(1) Subjekt dostavlja izvještaj Hanfi na način koji je propisan Uputama Hanfe.«.

U stavku 2. iza riječi »izvještaja« briše se zarez te se riječi: »u papirnatom ili elektroničkom obliku« brišu.

Članak 3.

U PRILOGU 1. uz Pravilnik mijenja se naslov i glasi: »GODIŠNJI IZVJEŠTAJ ZA SUBJEKTE KOJI SU IZDAVATELJI PRENOSIVIH VRIJEDNOSNIH PAPIRA IZ ČLANKA 3. TOČKE 87. PODTOČKE C) ZAKONA O TRŽIŠTU KAPITALA«.

Obrazac pod nazivom »OPVP-Opći podaci o svim izdanim prenosivim vrijednosnim papirima u poslovnoj godini« zamjenjuje se novim obrascem pod istim nazivom pod točkom 1) u Prilogu ovog Pravilnika i čini njegov sastavni dio.

Obrazac pod nazivom »PPVP-Podaci o pojedinom izdanju prenosivih vrijednosnih papira« zamjenjuje se novim obrascem pod istim nazivom pod točkom 2) u Prilogu ovog Pravilnika i čini njegov sastavni dio.

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

Klasa: 011-01/22-01/03

Urbroj: 326-01-70-72-22-17

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.

PRILOG 1.

GODIŠNJI IZVJEŠTAJ ZA SUBJEKTE KOJI SU IZDAVATELJI PRENOSIVIH VRIJEDNOSNIH PAPIRA IZ ČLANKA 3. TOČKE 87. PODTOČKE C) ZAKONA O TRŽIŠTU KAPITALA

![](/files/_web/sluzbeni-dio/2022/132529/images/5779.jpg)

![](/files/_web/sluzbeni-dio/2022/132529/images/5768.jpg)
### NN 142/2022 (7.12.2022.), Pravilnik o izmjenama Pravilnika o obliku, sadržaju, rokovima i načinu dostavljanja izvještaja o transakcijama i trgovanju s financijskim instrumentima izvršenim na uređenom tržištu kojim upravlja burza

HRVATSKA AGENCIJA ZA NADZOR FINANCIJSKIH USLUGA

2170

Na temelju članka 295. stavka 8. Zakona o tržištu kapitala (»Narodne novine« broj 65/18., 17/20. i 83/21.), Hrvatska agencija za nadzor financijskih usluga na sjednici Upravnog vijeća 30. studenoga 2022. donosi

PRAVILNIK

O IZMJENAMA PRAVILNIKA O OBLIKU, SADRŽAJU, ROKOVIMA I NAČINU DOSTAVLJANJA IZVJEŠTAJA O
 TRANSAKCIJAMA I TRGOVANJU S
 FINANCIJSKIM INSTRUMENTIMA
 IZVRŠENIM NA UREĐENOM TRŽIŠTU
 KOJIM UPRAVLJA BURZA

Članak 1.

U Pravilniku o obliku, sadržaju, rokovima i načinu dostavljanja izvještaja o transakcijama i trgovanju s financijskim instrumentima izvršenim na uređenom tržištu kojim upravlja burza (»Narodne novine«, br. 87/20.) članak 2. stavak 1. mijenja se i glasi:

»(1) Burza podatke iz članka 1. ovoga Pravilnika dostavlja Hanfi za razdoblja propisana Uputama Hanfe te ih je obvezna dostaviti u obliku i na način propisan Uputama Hanfe.«

Članak 2.

Članak 2. stavak 3. mijenja se i glasi:

»(3) Burza sastavlja izvještaje koji sadrže podatke o trgovanju s financijskim instrumentima izvršenim na uređenom tržištu kojim burza upravlja iz stavka 1. ovog članka sukladno strukturi i sadržaju koji su definirani Uputama Hanfe.«

Članak 3.

Članak 3. briše se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na izvještajna razdoblja iz 2022. godine.

Klasa: 011-01/22-01/03
 Urbroj: 326-01-70-72-22-16
 Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o izmjenama Pravilnika o kapitalu faktoring-društva

HRVATSKA AGENCIJA ZA NADZOR FINANCIJSKIH USLUGA

2158

Na temelju članka 23. stavka 3. Zakona o faktoringu (»Narodne novine« br. 94/14., 41/16.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENAMA PRAVILNIKA O KAPITALU FAKTORING-DRUŠTVA

Članak 1.

U članku 3. stavku 1. alineji prvoj Pravilnika o kapitalu faktoring-društva (»Narodne novine« br. 12/15.) riječi »1,00 mil kuna« zamjenjuju se riječima »132.722,81 eura«.

U alineji drugoj riječi »1,00 mil kuna« zamjenjuju se riječima »132.722,81 eura«.

Članak 2.

U Prilogu broj 1. obrazac Izvještaja o izračunu kapitala faktoring-društva – IIKFD mijenja se na način kako je propisano u Prilogu 1. ovoga Pravilnika.

Prijelazne i završne odredbe

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-01/22-06/01

Urbroj: 326-01-70-72-22-5

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.

IZVJEŠTAJ
 O IZRAČUNU KAPITALA
 FAKTORING-DRUŠTVA – IIKFD

|  |  |  |
| --- | --- | --- |
| Redni broj | Opis | Iznos |
| 1. | Temeljni kapital |  |
| 1.1. | Uplaćeni poslovni udjeli |  |
| 1.2. | Uplaćene redovne dionice |  |
| 1.3. | Uplaćene kumulativne dionice |  |
| 2. | Rezerve formirane iz dobiti nakon oporezivanja |  |
| 2.1. | zakonske rezerve |  |
| 2.2. | statutarne rezerve |  |
| 2.3. | rezerve za otkup vlastitih dionica |  |
| 2.4. | ostale rezerve |  |
| 3. | Rezerve kapitala |  |
| 4. | Zadržana dobit |  |
| 5. | Dobit tekuće godine |  |
| 6. | Stečeni vlastiti poslovni udjeli |  |
| 7. | Stečene vlastite dionice |  |
| 7.1. | redovne dionice |  |
| 7.2. | nekumulativne povlaštene dionice |  |
| 8. | Nematerijalna imovina |  |
| 9. | Preneseni gubici |  |
| 10. | Gubitak tekuće godine |  |
| 11. | Rezerve kapitala |  |
| 12. | Nerealizirani gubitak financijske imovine raspoložive za prodaju |  |
| 13. | Negativne neto-revalorizacijske rezerve |  |
|  | Kapital faktoring-društva (zbroj stavki 1. – 13.) |  |
### NN 142/2022 (7.12.2022.), Pravilnik o izmjenama Pravilnika o sadržaju zahtjeva i dokumentaciji za izdavanje odobrenja za rad burzi

HRVATSKA AGENCIJA ZA NADZOR FINANCIJSKIH USLUGA

2169

Na temelju odredbi članka 307. stavka 6. Zakona o tržištu kapitala (»Narodne novine« br. 65/18., 17/20. i 83/21.) Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENAMA PRAVILNIKA O SADRŽAJU ZAHTJEVA I DOKUMENTACIJI ZA IZDAVANJE ODOBRENJA ZA RAD BURZI

Članak 1.

U Prilogu 1 uz Pravilnik o sadržaju zahtjeva i dokumentaciji za izdavanje odobrenja za rad burzi (»Narodne novine«, br. 98/20.) pod nazivom »Obrazac IOB« zamjenjuje se novim obrascem pod istim nazivom pod točkom 1) u Prilogu ovog Pravilnika i čini njegov sastavni dio.

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

Klasa: 011-01/22-01/03

Urbroj: 326-01-70-72-22-15

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.

PRILOG

![](/files/_web/sluzbeni-dio/2022/132529/images/5748.jpg)

![](/files/_web/sluzbeni-dio/2022/132529/images/5741.jpg)

![](/files/_web/sluzbeni-dio/2022/132529/images/5734.jpg)

![](/files/_web/sluzbeni-dio/2022/132529/images/5727.jpg)

![](/files/_web/sluzbeni-dio/2022/132529/images/5717.jpg)
### NN 142/2022 (7.12.2022.), Pravilnik o dopuni Pravilnika o sadržaju redovitih izvješća i izvješća na zahtjev Hrvatske agencije za nadzor financijskih usluga koja su dužna dostavljati faktoring-društva te načinu i rokovima njihove dostave

HRVATSKA AGENCIJA ZA NADZOR FINANCIJSKIH USLUGA

2159

Na temelju članka 70. Zakona o faktoringu (»Narodne novine« br. 94/14, 41/16), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O DOPUNI PRAVILNIKA O SADRŽAJU REDOVITIH IZVJEŠĆA I IZVJEŠĆA NA ZAHTJEV HRVATSKE AGENCIJE ZA NADZOR FINANCIJSKIH USLUGA KOJA SU DUŽNA DOSTAVLJATI FAKTORING-DRUŠTVA TE NAČINU I ROKOVIMA NJIHOVE DOSTAVE

Članak 1.

U članku 4. Pravilnika o sadržaju redovitih izvješća i izvješća na zahtjev Hrvatske agencije za nadzor financijskih usluga koja su dužna dostavljati faktoring-društva te načinu i rokovima njihove dostave (»Narodne novine« br. 140/14.) iza stavka 2. dodaje se stavak 3. koji glasi:

»(3) Faktoring društva dužna su dostavljati dokumentaciju iz odredbi ovog Pravilnika u skladu s uputom o načinu dostave podataka Agenciji.«

Prijelazne i završne odredbe

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-06/01

Urbroj: 326-01-70-72-22-6

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o dopuni Pravilnika o načinu obavljanja poslova interne revizije faktoring-društva

HRVATSKA AGENCIJA ZA NADZOR FINANCIJSKIH USLUGA

2160

Na temelju članka 65. stavka 2. Zakona o faktoringu (»Narodne novine« br. 94/14., 41/16.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O DOPUNI PRAVILNIKA
 O NAČINU OBAVLJANJA POSLOVA INTERNE REVIZIJE FAKTORING-DRUŠTVA

Članak 1.

U članku 8. stavku 5. Pravilnika o načinu obavljanja poslova interne revizije faktoring-društva (»Narodne novine« br. 12/15.) riječ »Agenciji« briše se te se na kraju rečenice dodaju riječi »sukladno uputi o načinu dostave podataka Agenciji«.

Prijelazne i završne odredbe

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-06/01
 Urbroj: 326-01-70-72-22-7
 Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o izmjenama i dopunama Pravilnika o rasporedu vrsta rizika po skupinama i vrstama osiguranja odnosno reosiguranja

HRVATSKA AGENCIJA ZA NADZOR FINANCIJSKIH USLUGA

2168

Na temelju članka 7. stavka 4. Zakona o osiguranju (»Narodne novine« broj 30/15., 112/18., 63/20. i 133/20.) Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donijela je

PRAVILNIK

O IZMJENAMA I DOPUNAMA PRAVILNIKA O RASPOREDU VRSTA RIZIKA PO SKUPINAMA I VRSTAMA OSIGURANJA ODNOSNO REOSIGURANJA

Članak 1.

U članku 7. Pravilnika o rasporedu vrsta rizika po skupinama i vrstama osiguranja odnosno reosiguranja (»Narodne novine« broj 23/2016., 27/2016. i 42/2019.) vrsta rizika 13.06 mijenja se i glasi:

»13.06. Osiguranje komercijalnog jamstva proizvođača, prodavača i dobavljača«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-04/01

Urbroj: 326-01-70-72-22-1

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o izmjenama Pravilnika o kapitalu leasing-društva

HRVATSKA AGENCIJA ZA NADZOR FINANCIJSKIH USLUGA

2166

Na temelju članka 10. stavka 3. Zakona o leasingu (»Narodne novine« br. 141/2013), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENAMA PRAVILNIKA O KAPITALU LEASING-DRUŠTVA

Članak 1.

U članku 3. Pravilnika o kapitalu leasing-društva (»Narodne novine« br. 60/14; dalje u tekstu: Pravilnik) riječi »1,00 mil. kuna« zamjenjuju se riječima »132.722,81 eura«.

Članak 2.

U članku 5. stavku 5. riječi »u elektroničkom i papirnatom obliku« zamjenjuju se riječima »sukladno uputi o načinu dostave podataka Agenciji«.

Prijelazne i završne odredbe

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

Klasa: 011-01/22-05/01

Urbroj: 326-01-70-72-22-6

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o izmjenama Pravilnika o registru objekata leasinga

HRVATSKA AGENCIJA ZA NADZOR FINANCIJSKIH USLUGA

2164

Na temelju članka 66. stavka 2. Zakona o leasingu (»Narodne novine« br. 141/2013.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENAMA PRAVILNIKA O REGISTRU OBJEKATA LEASINGA

Članak 1.

U članku 5. stavcima 2., 3. i 4. Pravilnika o registru objekata leasinga (»Narodne novine« br. 63/14. i 16/15.) riječi »30.000,00 kuna« zamjenjuju se riječima »4.000,00 eura«.

Članak 2.

U članku 11. stavku 9. riječi »30.000,00 kuna« zamjenjuju se riječima »4.000,00 eura«.

Prijelazne i završne odredbe

Članak 3.

Ovaj Pravilnik stupa na snagu 1. siječnja 2023. godine.

Klasa: 011-01/22-05/01

Urbroj: 326-01-70-72-22-4

Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o dopuni Pravilnika o izdvajanju poslovnih procesa leasing-društva

HRVATSKA AGENCIJA ZA NADZOR FINANCIJSKIH USLUGA

2163

Na temelju članka 71. stavka 7. Zakona o leasingu (»Narodne novine« br. 141/13.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O DOPUNI PRAVILNIKA O IZDVAJANJU POSLOVNIH PROCESA LEASING-DRUŠTVA

Članak 1.

U članku 10. Pravilnika o izdvajanju poslovnih procesa ­leasing-društva (»Narodne novine« br. 66/14.) iza stavka 6. dodaje se stavak 7. koji glasi:

»(7) Leasing društvo dužno je obavijest iz stavka 1. ovoga članka dostaviti u skladu s uputom o načinu dostave podataka Agenciji«.

Prijelazne i završne odredbe

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-05/01
 Urbroj: 326-01-70-72-22-3
 Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Pravilnik o izmjeni Pravilnika o obavljanju poslova leasinga leasing-društava iz država članica i trećih država na području Republike Hrvatske

HRVATSKA AGENCIJA ZA NADZOR FINANCIJSKIH USLUGA

2162

Na temelju članka 47. stavka 3. i članka 50. stavka 2. Zakona o leasingu (»Narodne novine« br. 141/2013.), Hrvatska agencija za nadzor financijskih usluga na sjednici Upravnog vijeća održanoj 30. studenoga 2022. donosi

PRAVILNIK

O IZMJENI PRAVILNIKA O OBAVLJANJU POSLOVA LEASINGA LEASING-DRUŠTAVA IZ DRŽAVA ČLANICA I TREĆIH DRŽAVA NA PODRUČJU REPUBLIKE HRVATSKE

Članak 1.

U članku 8. stavku 3. Pravilnika o obavljanju poslova leasinga leasing-društava iz država članica i trećih država na području Republike Hrvatske (»Narodne novine« br. 68/14.) riječi »1 milijun kuna« zamjenjuju se riječima »132.722,81 eura«.

Prijelazne i završne odredbe

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

Klasa: 011-01/22-05/01
 Urbroj: 326-01-70-72-22-2
 Zagreb, 30. studenoga 2022.

Predsjednik Upravnog vijeća
 dr. sc. Ante Žigman, v. r.
### NN 142/2022 (7.12.2022.), Odluka o utvrđivanju rezultata izbora za članove Državnoodvjetničkog vijeća iz reda zamjenika državnih odvjetnika

DRŽAVNO ODVJETNIŠTVO REPUBLIKE HRVATSKE

2175

Na temelju članka 9. stavka 2. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022) Povjerenstvo za izbor članova Državnoodvjetničkog vijeća (u daljnjem tekstu: Povjerenstvo) objavljuje

ODLUKU

O UTVRĐIVANJU REZULTATA IZBORA ZA ČLANOVE DRŽAVNOODVJETNIČKOG VIJEĆA IZ REDA ZAMJENIKA DRŽAVNIH ODVJETNIKA

I.

Nakon provedenih izbora za članove Državnoodvjetničkog vijeća iz reda zamjenika državnih odvjetnika održanih 24. studenog 2022. Povjerenstvo je na temelju članka 26. Zakona o Državnoodvjetničkom vijeću utvrdilo konačne rezultate izbora za sedam (7) članova Vijeća iz reda zamjenika državnih odvjetnika.

II.

Povjerenstvo je utvrdilo da su za članove Državnoodvjetničkog vijeća iz reda zamjenika državnih odvjetnika izabrani:

Za prvo (I.) i drugo (II.) mjesto člana Državnoodvjetničkog vijeća:

ANDREA ŠURINA MARTON, zamjenica Glavne državne odvjetnice Republike Hrvatske i

ŽELJKA MOSTEČAK, zamjenica Glavne državne odvjetnice Republike Hrvatske.

Za treće (III.) mjesto člana Državnoodvjetničkog vijeća:

JOZO JURČEVIĆ, zamjenik Glavne državne odvjetnice Republike Hrvatske.

Za četvrto (IV.) mjesto člana Državnoodvjetničkog vijeća:

ŽIVKO SLIJEPČEVIĆ, zamjenik županijskog državnog odvjetnika u Županijskom državnom odvjetništvu u Bjelovaru.

Za peto (V.) mjesto člana Državnoodvjetničkog vijeća:

MIROSLAV DASOVIĆ, zamjenik županijskog državnog odvjetnika u Županijskom državnom odvjetništvu u Osijeku.

Za šesto (VI.) mjesto člana Državnoodvjetničkog vijeća:

SILVIA LONČAR, zamjenica općinskog državnog odvjetnika u Općinskom kaznenom državnom odvjetništvu u Zagrebu.

Za sedmo (VII.) mjesto člana Državnoodvjetničkog vijeća:

MAJA KRAHULEC, zamjenica općinske državne odvjetnice u Općinskom državnom odvjetništvu u Puli – Pola.

Broj: A-261/2022-135

Zagreb, 5. prosinca 2022.

Predsjednica Povjerenstva
 zamjenica Glavne državne odvjetnice
 Republike Hrvatske
 Slava Stojić, v. r.
### NN 143/2022 (8.12.2022.), Odluka o usklađivanju prihodovnog cenzusa za ostvarivanje prava na plaćanje premije dopunskoga zdravstvenog osiguranja u 2023. godini

HRVATSKI ZAVOD ZA ZDRAVSTVENO OSIGURANJE

2179

Na osnovi članka 14.b stavka 5. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20. i 120/21.) i članka 24. točke 13. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.), Upravno vijeće Hrvatskog zavoda za zdravstveno osiguranje na 64. sjednici održanoj 30. studenoga 2022. godine donijelo je

ODLUKU

O USKLAĐIVANJU PRIHODOVNOG CENZUSA ZA OSTVARIVANJE PRAVA NA PLAĆANJE PREMIJE DOPUNSKOGA ZDRAVSTVENOG OSIGURANJA U 2023. GODINI

I.

Ovom odlukom utvrđuje se prihodovni cenzus za ostvarivanje prava osiguranih osoba Hrvatskog zavoda za zdravstveno osiguranje (u daljnjem tekstu: Zavod) na plaćanje premije dopunskoga zdravstvenog osiguranja iz državnog proračuna u 2023. godini.

II.

Prihodovni cenzus utvrđen u članku 14.b stavcima 1. i 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20. i 120/21.) usklađuje se s promjenama prosječnog indeksa potrošačkih cijena i promjenama prosječne bruto plaće zaposlenih u Republici Hrvatskoj u 2022. godini.

Na temelju usklađenja iz stavka 1. ove točke pravo na plaćanje premije dopunskoga zdravstvenog osiguranja u 2023. godini ostvaruju:

– osigurane osobe Zavoda, ako im ukupan prihod u prethodnoj kalendarskoj godini, iskazan po članu obitelji, mjesečno nije veći od 2.251,71 kunu/298,85 eura

– osigurane osobe Zavoda – samci ako im prihod u prethodnoj kalendarskoj godini nije veći od 2.814,64 kune/373,57 eura.

III.

Ova Odluka stupa na snagu osmoga dana od objave u »Narodnim novinama«.

(fiksni tečaj konverzije – 7,53450 eura).

Klasa: 025-04/22-01/277

Urbroj: 338-01-01-22-01

Zagreb, 30. studenoga 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec,. v. r.
### NN 144/2022 (9.12.2022.), Rješenje kojim se Zavod za hematologiju Klinike za unutarnje bolesti Kliničkog bolničkog centra Zagreb određuje Referentnim centrom Ministarstva zdravstva za multipli mijelom i druge neoplastične poremećaje stanica koje luče imunoglobuline

MINISTARSTVO ZDRAVSTVA

2186

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18, 147/20 i 119/22) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 1. rujna 2022., donosi

RJEŠENJE

1. Određuje se Zavod za hematologiju Klinike za unutarnje bolesti Kliničkog bolničkog centra Zagreb »Referentnim centrom Ministarstva zdravstva za multipli mijelom i druge neoplastične poremećaje stanica koje luče imunoglobuline«.

2. Naziv »Referentni centar Ministarstva zdravstva za multipli mijelom i druge neoplastične poremećaje stanica koje luče imunoglobuline« dodjeljuje se na vrijeme od pet godina.

Klasa: UP/I-510-01/22-01/18

Urbroj: 534-07-2-2/4-22-11

Zagreb, 2. studenoga 2022.

Ministar
 izv. prof. dr. sc. Vili Beroš, dr. med., v. r.
### NN 144/2022 (9.12.2022.), Rješenje kojim se Klinika za reumatske bolesti i rehabilitaciju Kliničkog bolničkog centra Zagreb određuje Referentnim centrom Ministarstva zdravstva za dijagnostički ultrazvuk mišićno-koštanog sustava

Ministarstvo zdravstva

2184

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18, 147/20 i 119/22) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 1. rujna 2022., donosi

RJEŠENJE

1. Određuje se Klinika za reumatske bolesti i rehabilitaciju Kliničkog bolničkog centra Zagreb »Referentnim centrom Ministarstva zdravstva za dijagnostički ultrazvuk mišićno-koštanog sustava«.

2. Naziv »Referentni centar Ministarstva zdravstva za dijagnostički ultrazvuk mišićno-koštanog sustava« dodjeljuje se na vrijeme od pet godina.

Klasa: UP/I-510-01/21-01/38

Urbroj: 534-07-2-2/4-22-11

Zagreb, 2. studenoga 2022.

Ministar
 izv. prof. dr. sc. Vili Beroš, dr. med., v. r.
### NN 144/2022 (9.12.2022.), Rješenje kojim se Služba za promicanje zdravlja Hrvatskog zavoda za javno zdravstvo određuje Referentnim centrom Ministarstva zdravstva za promicanje zdravlja

MINISTARSTVO ZDRAVSTVA

2185

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18, 147/20 i 119/22) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Hrvatskog zavoda za javno zdravstvo, sa sjedištem u Zagrebu, Rockefellerova ulica 7, OIB: 75297532041 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Služba za promicanje zdravlja Hrvatskog zavoda za javno zdravstvo »Referentnim centrom Ministarstva zdravstva za promicanje zdravlja«.

2. Naziv »Referentni centar Ministarstva zdravstva za promicanje zdravlja« dodjeljuje se na vrijeme od pet godina.

Klasa: UP/I-510-01/20-01/43

Urbroj: 534-07-2-2/4-22-12

Zagreb, 2. studenoga 2022.

Ministar
 izv. prof. dr. sc. Vili Beroš, dr. med., v. r.
### NN 144/2022 (9.12.2022.), Odluka o izmjenama i dopunama Odluke o porezima Grada Zaprešića

Grad Zaprešić

2191

Na temelju članka 42. stavka 1. Zakona o lokalnim porezima (»Narodne novine«, br. 115/16, 101/17 i 114/22) i članka 22. Statuta Grada Zaprešića (»Službene novine Grada Zaprešića«, br. 04/09, 02/13, 06/13 – pročišćeni tekst, 07/14, 01/18, 02/20, 01/21), Gradsko vijeće Grada Zaprešića na 10. sjednici održanoj 29. studenoga 2022., donijelo je

ODLUKU

O IZMJENAMA I DOPUNAMA ODLUKE O POREZIMA GRADA ZAPREŠIĆA

Članak 1.

U Odluci o porezima Grada Zaprešića (»Narodne novine«, br. 116/17, 145/20 i »Službene novine Grada Zaprešića«, br. 06/17, 08/20) u članku 2. dodaje se nova točka 2. koja glasi:

»2.porez na potrošnju,«

Dosadašnja točka 2. postaje točka 3.

Članak 2.

Iza članka 5. dodaje se podnaslov i članak 6. koji glasi:

»Porez na potrošnju

Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 2,5 %.«

Članak 3.

U članku 13. stavak 1. riječi: »15,00 kuna« zamjenjuju se riječima: »1,99 eura«.

Članak 4.

Članak 15. mijenja se i glasi:

»Poslove u vezi s utvrđivanjem, evidentiranjem, nadzorom i naplatom poreza na potrošnju i poreza na kuće za odmor obavljat će Ministarstvo financija, Porezna uprava, Ispostava Zaprešić.«

Članak 5.

Ova Odluka bit će objavljenja u »Narodnim novinama« i »Službenim novinama Grada Zaprešića«, a stupa na snagu 1. siječnja 2023.

Klasa: 410-01/22-01/01

Urbroj: 238-33-01-22-2

Zaprešić, 29. studenoga 2022.

Predsjednik
 Gradskog vijeća
 Matija Teur, v. r.
### NN 144/2022 (9.12.2022.), Odluka o gradskim porezima Grada Biograda na Moru

Grad Biograd na Moru

2189

Na temelju članka 42. Zakona o lokalnim porezima (»Narodne novine«, broj 115/16., 101/17. i 114/22.) i članka 31. stavka 1. točke 3. Statuta Grada Biograda na Moru (»Službeni glasnik grada Biograda na Moru«, broj 8/22.), Gradsko vijeće Grada Biograda na Moru na svojoj 12. sjednici održanoj 29. studenoga 2022. godine donijelo je

ODLUKU

O GRADSKIM POREZIMA GRADA BIOGRADA NA MORU

I. OPĆE ODREDBE

Članak 1.

Ovom Odlukom utvrđuju se vrsta lokalnih poreza, stopa i visina lokalnih poreza te tijelo nadležno za utvrđivanje i naplatu lokalnih poreza koji pripadaju Gradu Biogradu na Moru.

II. VRSTE POREZA

Članak 2.

Grad uvodi te mu pripadaju sljedeći lokalni porezi:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 12 %.

2. Porez na potrošnju

Članak 4.

Porez na potrošnju plaća se po stopi od 3 %.

3. Porez na kuće za odmor

Članak 5.

Porez na kuće za odmor plaća se u iznosu od 1,99 € po jednom četvornom metru korisne površine kuće za odmor.

III. NADLEŽNOST

Članak 6.

Poslove u svezi s utvrđivanjem i naplatom lokalnih poreza iz članka 2. ove Odluke, izuzev prireza porezu na dohodak, obavlja Jedinstveni upravni odjel Grada.

Članak 7.

Na sva pitanja koja nisu uređena ovom Odlukom primjenjuje se Zakon o lokalnim porezima i Opći porezni zakon.

IV. PRIJELAZNE I ZAVRŠNE ODREDBE

Članak 8.

Danom stupanja na snagu ove Odluke prestaje važiti Odluka o gradskim porezima i prirezu na dohodak Grada Biograda na Moru (»Službeni glasnik Grada Biograda na Moru«, br. 11/14., 2/15., 4/15., 10/17. i 8/19.).

Članak 9.

Ova Odluka će se objaviti u »Službenom glasniku Grada Biograda na Moru« i u »Narodnim novinama«, a stupa na snagu i primjenjuje se od 1. siječnja 2023. godine.

Klasa: 410-01/22-01/01

Urbroj: 2198-16-02-22-6

Biograd na Moru, 29. studenoga 2022.

Gradsko vijeće Grada Biograda na Moru
 Predsjednica Gradskog vijeća
 Ivana Stamičar, v. r.
### NN 144/2022 (9.12.2022.), Pravilnik o izmjenama Pravilnika o utvrđivanju mreže i kriterija o dovoljnom broju stanica za tehnički pregled vozila

Ministarstvo unutarnjih poslova

2181

Na temelju članka 259. stavka 4. Zakona o sigurnosti prometa na cestama (»Narodne novine«, br. 67/08., 48/10. – Odluka Ustavnog suda Republike Hrvatske, 74/11, 80/13, 158/13 – Odluka i Rješenje Ustavnog suda Republike Hrvatske, 92/14, 64/15, 108/17, 70/19, 42/20 i 85/22) ministar unutarnjih poslova donosi

PRAVILNIK

O IZMJENAMA PRAVILNIKA O UTVRĐIVANJU MREŽE I KRITERIJA O DOVOLJNOM BROJU STANICA ZA TEHNIČKI PREGLED VOZILA

Članak 1.

U Pravilniku o utvrđivanju mreže i kriterija o dovoljnom broju stanica za tehnički pregled vozila (»Narodne novine«, br. 129/09 i 22/13) u članku 3. stavku 1. točki 2. riječ: »mjestu« zamjenjuje se riječima: »općini ili gradu«.

U točki 4. riječ: »mjestu« zamjenjuje se riječju: »općini«, a riječi: »tom mjestu« zamjenjuju se riječima: »toj općini«.

U stavku 3. riječ: »mjestu« zamjenjuje se riječju: »općini«.

Članak 2.

U članku 5. stavku 1. riječi: »istom mjestu« zamjenjuju se riječima: »istoj općini«, a riječi: »tom mjestu« zamjenjuju se riječima: »toj općini«.

Članak 3.

U članku 6. stavku 1. riječi: »istom mjestu« zamjenjuju se riječima: »istoj općini«.

Članak 4.

U članku 7. stavku 1. podstavci 2. i 3. mijenjaju se i glase:

» – na stanice za tehnički pregled vozila u slučaju kada se u istoj općini ili gradu mijenja lokacija stanice za tehnički pregled vozila, pri čemu broj stanica za tehnički pregled vozila u toj općini ili gradu ostaje isti, s tim da u općini ili gradu u kojem postoje dvije ili više stanica, nova lokacija stanice mora biti udaljena cestom više od 2 km od lokacije najbliže postojeće stanice;

– na stanice za tehnički pregled vozila u slučaju kada se mijenja lokacija stanice za tehnički pregled vozila, tako da se nova lokacija stanice nalazi u susjednoj općini ili gradu, pri čemu ukupni broj stanica za tehnički pregled vozila u Republici Hrvatskoj ostaje isti, pod uvjetom da nova lokacija stanice ne smije biti udaljena cestom više od 10 km od dotadašnje lokacije te mora biti udaljena cestom više od 2 km od lokacije najbliže postojeće stanice.«.

Članak 5.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-02/19-02/39

Urbroj: 511-01-152-22-12

Zagreb, 30. studenoga 2022.

Ministar
 dr. sc. Davor Božinović, v. r.
### NN 144/2022 (9.12.2022.), Ispravak Pravilnika o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine

MINISTARSTVO ZDRAVSTVA

2195

Nakon uspoređivanja s izvornim tekstom Pravilnika o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine, koji je objavljen u »Narodnim novinama« broj 139 od 30. studenoga 2022. godine, utvrđene su pogreške te se daje

ISPRAVAK PRAVILNIKA

O IZMJENAMA PRAVILNIKA O SPECIJALISTIČKOM USAVRŠAVANJU PRVOSTUPNIKA SESTRINSTVA U DJELATNOSTI HITNE MEDICINE

U Pravilniku o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine (»Narodne novine«, broj 139/22) u članku 5. podstavku 1. umjesto riječi:

» – ima rješenje ministarstva za rad objedinjenog hitnog bolničkog prijema«

trebaju stajati riječi:

» – obavlja djelatnost bolničke hitne medicine u objedinjenom hitnom bolničkom prijemu«.

Klasa: 011-02/22-04/07
 Urbroj: 534-07-1-1/3-22-15
 Zagreb, 7. prosinca 2022.

Ministar zdravstva
 izv. prof. dr. sc. Vili Beroš, dr. med., v. r.
### NN 144/2022 (9.12.2022.), Odluka o izmjenama Odluke o gradskim porezima Grada Novog Vinodolskog

Grad Novi Vinodolski

2190

Na temelju članka 42. stavka 1. Zakona o lokalnim porezima (»Narodne novine«, broj 115/16, 101/17 i 114/22) i članka 21. Statuta Grada Novog Vinodolskog (»Službene novine Primorsko-goranske županije« broj 12/13, 18/14, 4/18, 5/20 i 5/21) Gradsko vijeće Grada Novog Vinodolskog na 13. sjednici održanoj 30. studenoga 2022. godine donosi

ODLUKU

O IZMJENAMA ODLUKE O GRADSKIM POREZIMA GRADA NOVOG VINODOLSKOG

Članak 1.

U Odluci o gradskim porezima Grada Novog Vinodolskog (»Narodne novine«, br. 141/20 i »Službene novine Primorsko-goranske županije«, br. 40/20) u članku 6. stavku 1. riječi »15 kuna« zamjenjuju se riječima » 1,99 eura«.

U stavku 2. riječi »5 kuna« zamjenjuju se riječima »0,66 eura«.

Članak 2.

Ova Odluka stupa na snagu 1. siječnja 2023. godine, a objavit će se u »Narodnim novinama« i »Službenim novinama Primor­sko-go­ranske županije«.

Klasa: 410-01/20-01/3
 Urbroj: 2170-11-01-22-4
 Novi Vinodolski, 30. studenoga 2022.

GRADSKO VIJEĆE GRADA NOVI VINODOLSKI

Predsjednik Gradskog vijeća
 Neven Pavelić, v. r.
### NN 144/2022 (9.12.2022.), Odluka o Općinskim porezima Općine Konjščina

Općina Konjščina

2193

Na temelju članka 20. stavka 1. Zakona o lokalnim porezima (»Narodne novine » 115/16 i 101/17) članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 35. Statuta Općine Konjščina (»Službeni glasnik Krapinsko-zagorske županije« broj 54/21 i 44/22) Općinsko vijeće Općine Konjščina na svojoj 18. sjednici održanoj 22. studenoga 2022. godine donijelo je

ODLUKU

O OPĆINSKIM POREZIMA OPĆINE KONJŠČINA

I. OPĆE ODREDBE

Članak 1.

Ovom se Odlukom propisuju vrste lokalnih poreza koji pripadaju Općini Konjščina te njihovih stopa, visine i nadležno porezno tijelo za utvrđivanje i naplatu lokalnih poreza.

Članak 2.

Općini Konjščina pripadaju sljedeći lokalni porezi:

1. prirez porezu na dohodak,

2. porez na potrošnju,

3. porez na kuće za odmor.

II. VRSTE LOKALNIH POREZA

1. Prirez porezu na dohodak

Članak 3.

Prirez porezu na dohodak plaća se po stopi od 10 %.

2. Porez na potrošnju

Članak 4.

Porez na potrošnju plaća se po stopi od 3 %.

3. Porez na kuće za odmor

Članak 5.

Porez na kuće za odmor plaća se godišnje, u iznosu od 1,33 € po jednom četvornom metru korisne površine kuće za odmor na cijelom području općine.

III. PRIJELAZNE I ZAVRŠNE ODREDBE

Članak 6.

Poslove u vezi s utvrđivanjem, evidentiranjem, naplatom i ovrhom radi naplate poreza na potrošnju i poreza na kuće za odmor obavlja Odsjek za računovodstvo i financije.

Članak 7.

Danom stupanja na snagu ove Odluke prestaje važiti Odluka o porezima Općine Konjščina (»Narodne novine« 2/2018).

Članak 8.

Ova Odluka objavit će se u »Narodnim novinama«, a stupa na snagu 1. siječnja 2023. godine.

Klasa: 410-01/22-01/4
 Urbroj: 2140-16-1-22-2
 Konjščina, 22. studenoga 2022.

Predsjednica Općinskog vijeća
 Ines Debelić, dipl. iur., v. r.
### NN 145/2022 (13.12.2022.), Državni proračun Republike Hrvatske za 2023. godinu i projekcije za 2024. i 2025. godinu

Hrvatski sabor

2196

Na temelju članka 89. Ustava Republike Hrvatske, donosim

ODLUKU

O PROGLAŠENJU DRŽAVNOG PRORAČUNA REPUBLIKE HRVATSKE ZA 2023. GODINU I PROJEKCIJE ZA 2024. I 2025. GODINU

Proglašavam Državni proračun Republike Hrvatske za 2023. godinu i projekcije za 2024. i 2025. godinu, koji je Hrvatski sabor donio na sjednici 29. studenoga 2022.

Klasa: 011-02/22-02/156

Urbroj: 71-10-01/1-22-2

Zagreb, 7. prosinca 2022.

Predsjednik
 Republike Hrvatske
 Zoran Milanović, v. r.
### NN 146/2022 (14.12.2022.), Popis prirodnih mineralnih voda i izvorskih voda priznatih u Republici Hrvatskoj

MINISTARSTVO POLJOPRIVREDE

2211

Na temelju članka 80. stavka 1. podstavka 2. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda RH i 52/21) Ministarstvo poljoprivrede objavljuje

POPIS

PRIRODNIH MINERALNIH VODA I IZVORSKIH VODA PRIZNATIH U REPUBLICI HRVATSKOJ

I. PRIRODNE MINERALNE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja podrijetla |
| DIVONA | Kos-2 | Kosore | Republika Hrvatska |
| JAMNICA | Janino vrelo | Pisarovina, lokalitet Jamnička kiselica | Republika Hrvatska |
| JANA | Sveta Jana | Gorica Svetojanska | Republika Hrvatska |
| KALA | Kala | Apatovec | Republika Hrvatska |
| KALNIČKA | Kalnička | Apatovec | Republika Hrvatska |
| LIPIČKI STUDENAC GROFOVA VRELA | Grofova vrela | Lipik | Republika Hrvatska |
| MIVELA-Mg | Mivela-1 | Veluće | Republika Srbija |
| PROLOM VODA | Prolom Banja | Kuršumlija | Republika Srbija |
| SARAJEVSKI KISELJAK | Vrelo Park (B4) | Kiseljak | Republika Bosna i Hercegovina |

II. IZVORSKE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja podrijetla |
| AQUA SANA | Vodohvat – bušotina BU-1 | Kosore, Vrlika | Republika Hrvatska |
| CETINA | Cetina | Civljane | Republika Hrvatska |
| GACKA | Bobinac | Sinac | Republika Hrvatska |
| GODA | Goda | Ličko Lešće | Republika Hrvatska |
| LEDA | Vrelo Borak | Široki Brijeg | Republika Bosna i Hercegovina |
| NEVRA | Nevra | Deževice | Republika Bosna i Hercegovina |
| SANTA | Krupa | Krupa | Republika Hrvatska |
| STUDENA | Studena | Lipik | Republika Hrvatska |
| VIVA | Ljuta | Gruda, Konavle | Republika Hrvatska |

III.

Popis prirodnih mineralnih voda iz točke I. ovoga Popisa Ministarstvo poljoprivrede dostavlja Europskoj komisiji koja ih objavljuje u »Popisu prirodnih mineralnih voda priznatih u državama članicama«, tekst značajan za Europski gospodarski prostor, u Službenom listu Europske unije (List of natural mineral waters recognised by Member States, Text with European Economic Area relevance, Official Journal of the European Union).

IV.

Objavom ovoga Popisa prestaje važiti Popis priznatih prirodnih mineralnih voda i prirodnih izvorskih voda koje se crpe iz tla Republike Hrvatske ili države koja nije članica Europske unije (»Narodne novine«, broj 48/22).

V.

Ovaj Popis stupa na snagu danom objave u »Narodnim novinama«.

Klasa: 310-27/22-01/14

Urbroj: 525-13/899-22-1

Zagreb, 16. studenoga 2022.

Ministrica poljoprivrede
 Marija Vučković, v. r.
### NN 146/2022 (14.12.2022.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. siječnja 2023. do 31. ožujka 2023.

HRVATSKA ENERGETSKA REGULATORNA AGENCIJA

2216

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 108/20 i 20/22), Hrvatska energetska regulatorna agencija je na sjednici Upravnog vijeća održanoj 7. prosinca 2022. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE
 OD 1. SIJEČNJA 2023. DO 31. OŽUJKA 2023.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. siječnja 2023. do 31. ožujka 2023. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu 0,1430 EUR/kWh (1,0772 HRK/kWh).

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0071 EUR/kWh (0,0534 HRK/kWh).

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Iznosi troška nabave plina i troška opskrbe plinom za zajamčenu opskrbu iz ove Odluke iskazani su dvojno u eurima i kunama, uz primjenu fiksnog tečaja konverzije 7,53450 kuna za jedan euro.

VI.

Ova Odluka objavit će se u »Narodnim novinama«, a stupa na snagu 1. siječnja 2023.

Klasa: 391-35/22-01/41

Urbroj: 371-04-22-01

Zagreb, 7. prosinca 2022.

Zamjenik
 Predsjednika Upravnog vijeća
 mr. sc. Željko Vrban, v. r.
### NN 146/2022 (14.12.2022.), Pravilnik o izmjeni Pravilnika o dobroj praksi u prometu lijekova, davanju dozvola za promet na veliko lijekovima, davanju dozvola za posredovanje lijekovima i davanju potvrde o dobroj praksi u prometu lijekovima na veliko

Ministarstvo zdravstva

2213

Na temelju članka 114. stavka 2., članka 120. stavka 3. i članka 127. stavka 2. Zakona o lijekovima (»Narodne novine«, br. 76/13, 90/14 i 100/18) ministar zdravstva donosi

PRAVILNIK

O IZMJENI PRAVILNIKA O DOBROJ PRAKSI U PROMETU LIJEKOVA, DAVANJU DOZVOLA ZA PROMET NA VELIKO LIJEKOVIMA, DAVANJU DOZVOLA ZA POSREDOVANJE LIJEKOVIMA I DAVANJU POTVRDE O DOBROJ PRAKSI U PROMETU LIJEKOVIMA NA VELIKO

Članak 1.

U Pravilniku o dobroj praksi u prometu lijekova, davanju dozvola za promet na veliko lijekovima, davanju dozvola za posredovanje lijekovima i davanju potvrde o dobroj praksi u prometu lijekovima na veliko (»Narodne novine«, br. 83/13, 19/20 i 32/21), u članku 25. stavku 9. riječi: »certifikat analize svake serije lijeka,« brišu se.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-02/22-04/09

Urbroj: 534-07-1-1/5-22-19

Zagreb, 30. studenoga 2022.

Ministar
 izv. prof. dr. sc. Vili Beroš, dr. med., v. r.
### NN 146/2022 (14.12.2022.), Pravilnik o izmjenama Pravilnika o utvrđivanju neto vrijednosti imovine i cijene udjela dobrovoljnog mirovinskog fonda

Hrvatska agencija za nadzor financijskih usluga

2217

Na temelju odredbi članka 107. stavka 4., članka 110. stavka 10. i 11. Zakona o dobrovoljnim mirovinskim fondovima (»Narodne novine«, broj 19/14., 29/18. i 115/18.), Hrvatska agencija za nadzor financijskih usluga na sjednici Upravnog vijeća održanoj 8. prosinca 2022. godine donosi

PRAVILNIK

O IZMJENAMA PRAVILNIKA O UTVRĐIVANJU NETO VRIJEDNOSTI IMOVINE I CIJENE UDJELA DOBROVOLJNOG MIROVINSKOG FONDA

Članak 1.

Članak 7. stavak 3. Pravilnika o utvrđivanju neto vrijednosti imovine i cijene udjela dobrovoljnog mirovinskog fonda (»Narodne novine« broj 128/17., 114/18. i 2/20.) mijenja se i glasi:

»(3) Imovina koja je stečena u stranoj valuti i naknadno mjerenje imovine i obveza fonda denominiranih u stranoj valuti preračunava se u eursku protuvrijednost primjenom srednjeg tečaja Hrvatske narodne banke važećem za dan vrednovanja, ili po tečaju koji proizlazi iz ugovornog odnosa vezanog za tu transakciju. Ukoliko valuta u kojoj je imovina denominirana nije uvrštena na tečajnici Hrvatske narodne banke, za preračun se primjenjuju srednji tečajevi za valute uz koju je vezana valuta u kojoj je imovina denominirana objavljeni na financijsko-informacijskom servisu. Vrijednosti izražene u valuti uz koju je vezana valuta u kojoj je imovina denominirana preračunavaju se u eursku protuvrijednost po srednjem tečaju Hrvat­ske narodne banke važećem za dan vrednovanja.«

Članak 2.

U članku 12. stavku 9. točki a) riječi »100.000 kuna« zamjenjuju se riječima »13.000,00 eura«.

U točki b) riječi »50.000 kuna« zamjenjuju se riječima »6.500,00 eura«.

U točki c) riječi »5.000 kuna« zamjenjuju se riječima »650,00 eura«.

Članak 3.

U članku 16. stavku 14. riječ »umanjenjenja« zamjenjuju se riječju »umanjenja«.

Prijelazne i završne odredbe

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

Klasa: 011-01/22-03/04
 Urbroj: 326-01-70-72-22-2
 Zagreb, 8. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 146/2022 (14.12.2022.), Pravilnik o izmjenama Pravilnika o utvrđivanju neto vrijednosti imovine i vrijednosti obračunske jedinice obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

2218

Na temelju odredbi članka 63. stavak 1. točke 2., članka 108. stavka 4., članka 111. stavaka 11., 12. i 13. Zakona o obveznim mirovinskim fondovima (»Narodne novine«, broj 19/14., 93/15., 64/18., 115/18 i 58/20.) Hrvatska agencija za nadzor financijskih usluga na sjednici Upravnog vijeća održanoj 8. prosinca 2022. godine donosi

PRAVILNIK

O IZMJENAMA PRAVILNIKA O UTVRĐIVANJU NETO VRIJEDNOSTI IMOVINE I VRIJEDNOSTI OBRAČUNSKE JEDINICE OBVEZNOG MIROVINSKOG FONDA

Članak 1.

U članku 2. stavku 3. točki e) Pravilnika o utvrđivanju neto vrijednosti imovine i vrijednosti obračunske jedinice obveznog mirovinskog fonda (»Narodne novine« broj 128/17., 114/18. i 2/20.) iza oznake »64/2018« stavlja se zarez i briše se slovo »i« te se iza oznake »115/2018« briše zarez i dodaju se riječi »i 58/2020«.

Članak 2.

Članak 8. stavak 3. mijenja se i glasi:

»(3) Imovina koja je stečena u stranoj valuti i naknadno mjerenje imovine i obveza mirovinskog fonda denominiranih u stranoj valuti preračunava se u eursku protuvrijednost primjenom srednjeg tečaja Hrvatske narodne banke važećem za dan vrednovanja, ili po tečaju koji proizlazi iz ugovornog odnosa vezanog za tu transakciju. Ukoliko valuta u kojoj je imovina denominirana nije uvrštena na tečajnici Hrvatske narodne banke, za preračun se primjenjuju srednji tečajevi za valute uz koju je vezana valuta u kojoj je imovina denominirana objavljeni na financijsko-informacijskom servisu. Vrijednosti izražene u valuti uz koju je vezana valuta u kojoj je imovina denominirana preračunavaju se u eursku protuvrijednost po srednjem tečaju Hrvatske narodne banke važećem za dan vrednovanja.«

Članak 3.

U članku 13. stavku 9. točki a) riječi »100.000 kuna« zamjenjuju se riječima »13.000,00 eura«.

U točki b) riječi »50.000 kuna« zamjenjuju se riječima »6.500,00 eura«.

U točki c) riječi »5.000 kuna« zamjenjuju se riječima »650,00 eura«.

Prijelazne i završne odredbe

Članak 4.

Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

Klasa: 011-01/22-03/05
 Urbroj: 326-01-70-72-22-3
 Zagreb, 8. prosinca 2022.

Predsjednik Upravnog vijeća
 dr. sc. Ante Žigman, v. r.
### NN 146/2022 (14.12.2022.), Pravilnik o izmjenama i dopunama Pravilnika o minimalnim standardima, načinu izračuna i mjerilima za izračun tehničkih pričuva mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2230

Na temelju članka 85. stavka 2. Zakona o mirovinskim osiguravajućim društvima (»Narodne novine« broj 22/14, 29/18 i 115/18), Hrvatska agencija za nadzor financijskih usluga, na sjednici Upravnog vijeća održanoj 8. prosinca 2022. donosi

PRAVILNIK

O IZMJENAMA I DOPUNAMA PRAVILNIKA O MINIMALNIM STANDARDIMA, NAČINU IZRAČUNA I MJERILIMA ZA IZRAČUN TEHNIČKIH PRIČUVA MIROVINSKOG OSIGURAVAJUĆEG DRUŠTVA

Članak 1.

U članku 10. stavku 1. točki 9. Pravilnika o minimalnim standardima, načinu izračuna i mjerilima za izračun tehničkih pričuva mirovinskog osiguravajućeg društva (»Narodne novine« broj 98/14, 45/16 i 42/17) iza riječi »obveznog« brišu se riječi »odnosno dobrovoljnog«.

U točki 10. brojka 4. zamjenjuje se brojkom 9.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-11/01

Urbroj: 326-01-70-72-22-4

Zagreb, 8. prosinca 2022.

Predsjednik Upravnog vijeća
 dr. sc. Ante Žigman, v. r.